《舟行杂咏 其一》
清代·顾奎光

山中多赤杨，江上多丹枫。爱其摇落晚，秋尽犹青葱。

岂系雨露偏，正恃坚贞功。处瘠苦外癯，閟塞乃内充。

所以延年者，常栖岩壑中。

作者简介：清江苏无锡人，字星五。乾隆十五年进士，官湖南泸溪、桑植知县，颇著循绩。时称有“酒、色、财三不惑，清、慎、勤居官三不愧”之语。有《春秋随笔》、《然疑录》等。